钦定古今图书集成/明伦汇编/氏族典/第103卷 > 《廖用贤尚友录》 > 奚和朔奴
## 钦定古今图书集成/明伦汇编/氏族典/第103卷 > 《廖用贤尚友录》 > 奚和朔奴

按《辽史奚和朔奴传》：“和朔奴，字筹宁可汗之裔。保宁
中，为奚六部长。统和初，皇太后称制，以耶律休哥领
南边事，和朔奴为南面行军副部署。四年，宋曹彬、米
信等来侵，和朔奴与休哥破宋兵于燕南，手诏褒美。
军还，怙权，挝无罪人李浩至死，上以其功释之。冬，南
征，将本部军由别道进击敌军于狼山，俘获甚众。十”
三年秋，迁都部署伐兀惹，至其城，知不能克，从副部
署萧恒德让掠地东南，循高丽北界而还。以地远粮
绝，士马死伤，诏降封爵。卒。子乌也郎君班详稳。